
ПРОТОКОЛ № 02

От дейността на комисия, назначена със Заповед № РД 10-140/25.06.2020 г. на Директора на ТП ДГС – Бургас”, за провеждане на обществена поръчка с предмет: „Доставка на хигиенни, санитарни и почистващи материали и консумативи за нуждите на ТП „ДГС – Бургас”  по две обособени позиции: 
1. Доставка на хигиенни и почистващи материали и консумативи, съгласно списъка по чл. 12, ал. 1, т. 1 от ЗОП;
2. Доставка на хигиенни, санитарни и почистващи материали и консумативи“, открита с Обява № ПО-05-20/28.05.2020 год. и информация с  № на импортиран документ 9099034 публикувана в регистъра  на агенцията за обществени поръчки на 28.05.2020 г..
На  01.07.2020 год. от 13:00 часа, в административната сграда на ТП „ДГС - Бургас” в гр. Бургас, ул. „Цар Иван Шишман“ № 8, ет. 2, се проведе заседание на комисията в състав:

1. Председател: инж. Ирена Желязкова – лесничей при ТП „ДГС – Бургас”;
       Членове:
2. Красимира Златинова – гл. счетоводител при ТП „ДГС – Бургас”
3. Велина Ковачева - Стойкова – ЕОП при ТП „ДГС – Бургас”,

за да разгледа допълнително внесените документи на участника „ЗАЛИВИ” ООД с адрес: гр. Бургас, ул. „Сан Стефано” № 60А, заведени в деловодството на ТП „ДГС  -Бургас” с вх. № ПО-05-37/26.06.2020 год., подадени в срок определен от комисията за който участника е уведомен с уведомително писмо с изх. № ПО-09-38/25.06.2020 год. подписано от председателя на комисията, както и да отвори ценовите предложения на допуснатите участници.
За датата, часа и мястото на заседанието, участниците са уведомени чрез публикуване на съобщение на профила на купувача с изх. № ПО-05-38/26.06.2020 год..
 На днешното открито заседание не присъстваха участници или техни упълномощени представители, както и представители на средствата за масово осведомяване. 

Резултати от работата на комисията:

Комисията пристъпи към отваряне на плика с допълнително внесените документи на участника „ЗАЛИВИ” ООД с адрес: гр. Бургас, ул. „Сан Стефано” № 60А, кандидатстващ за обособена позиция № 2, тъй като на основание чл. 12, ал. 3 във вр. с ал. 1, т. 1 от ЗОП поръчката по обособена позиция № 1 е предназначена за възлагане на специализирани предприятия или кооперации на хора с увреждания, тъй като части от предмета на поръчката попадат в списъка на стоките и услугите съобразно Общия терминологичен речник (CPV), предназначени за възлагане на специализирани предприятия или кооперации на хора с увреждания, приет с решение на Министерски съвет № 591 от 18.07.2016 г. 
При възлагане на обществените поръчки по чл. 12, ал. 1 от ЗОП могат да участват лица, при условие че най-малко 30 на сто от списъчния им състав е от хора с увреждания или такива в неравностойно положение. Лицата трябва да са регистрирани като специализирани предприятия или кооперации на хора с увреждания най-малко три години преди датата на откриване на процедурата за възлагане на обществената поръчка.
Специализирани предприятия или кооперации на хора с увреждания могат да участват в обществена поръчка, при условие че могат да изпълнят най-малко 80 на сто от нейния предмет със собствени машини, съоръжения и човешки ресурс. За изпълнение на условието те могат да ползват подизпълнители или да се позовават на капацитета на трети лица, ако подизпълнителите или третите лица са специализирани предприятия или кооперации на хора с увреждания.
На основание чл. 12, ал. 7 от ЗОП, оферти за обособена позиция № 1 могат да подават и други заинтересовани лица, освен тези, за които обособената позиция е запазена, но офертите им се разглеждат само ако няма допуснати оферти от специализирани предприятия или кооперации на хора с увреждания, или от стопански обекти, чиято основна цел е социално и професионално интегриране на хора с увреждания или хора в неравностойно положение. 
Комисията констатира, че участникът  „ПАНДА ЕКСПЕРТ” ООД  е представил всички необходими документи и офертата му отговаря на изискванията на Възложителя и на изискванията за Специализирано предприятие или кооперация на хора с увреждания които могат да участват в обществената поръчка.
Участникът „ЗАЛИВИ” ООД не е  посочил, че е специализирано предприятие и, че отговаря на условията на чл. 12, ал. 5 и ал. 6 от ЗОП.
На основание чл. 12, ал. 7 от ЗОП, комисията няма да разглежда офертата на участника „ЗАЛИВИ” ООД за обособена позиция № 1.

 Във връзка с утвърден на 25.06.2020 год. протокол от дейността на комисията назначена със Заповед № РД 10-140/25.06.2020 г. на Директора на ТП ДГС – Бургас” за разглеждане, оценка и класиране на получените оферти и на основание чл. 97, ал. 5 от ППЗОП в срок до 17:00 ч. на 30.06.2020 год. участника „ЗАЛИВИ” ООД следва да представи в деловодството на ТП “ДГС – Бургас” , гр. Бургас, ул. Цар Иван Шишман № 8 ет. 2 с цел отстраняване на непълноти и допускане до оценка, според критерия „Най-ниска цена“, следните документи: 

- електронен ЕЕДОП (Приложение № 8), който не е представен с първоначално внесената оферта.
	-  списъкът съгласно чл. 64, ал. 1, т. 2 от ЗОП, заедно с доказателства за извършени сходни доставки  /Сключени договори за сходни доставки./
	- Каталог (с приложени снимки и технически характеристики) на предлаганите материали и консумативи.

Комисията отвори плика с допълнително внесените документи след като се увери, че са постъпили в срок и всички членове подписаха плика. Комисията премина към разглеждане на документите.

Участникът „ЗАЛИВИ” ООД е представил:
	- Единен европейски документ за обществени поръчки на хартиен носител, попълнен и подписан  на ръка;
	- Списък съгласно чл. 64, ал. 1, т. 2 от ЗОП без приложени доказателства за извършени сходни доставки  /Сключени договори за сходни доставки./
	- Фирмен каталог за канцеларски материали, компютърни консумативи, офис обзавеждане със снимки, технически характеристики и цени на предлаганите материали и консумативи.

	С оглед изложеното комисията констатира, че по отношение представените от участника документи е налице нередовност, тъй като не отговарят на предварително обявените условия, заложени в документацията, а именно:

	-  ЕЕДОП се подготвя съгласно чл. 67 от ЗОП и регламент за изпълнение (ЕС) 2016/7 за установяване на стандартния образец за единния европейски документ за обществени поръчки, чрез използване на осигурената от Европейската Комисия безплатна услуга – информационна система за ЕЕДОП. Системата дава възможност за попълване на образец онлайн, след което същият може да бъде изтеглен, подписан електронно и приложен към офертата. Системата дава възможност и за повторно използване на вече генериран ЕЕДОП. Системата може да се достъпи чрез Портала за обществени поръчки, секция РОП и е–услуги/, както и директно на адрес: https://ec.europa.eu/tools/espd;
	- Съгласно чл. 64,ал. 1, т. 2 от ЗОП и Раздел II „Изисквания към участниците”, т. 2 „Критерии за подбор” от документацията „При условията на чл. 67, ал. 5 и 6 от ЗОП участникът, респективно изпълнителят представя документи, удостоверяващи съответствието с критериите за подбор: 
Списък на доставките, които са идентични или сходни с предмета на обществената поръчка изпълнени през последните три години, считано от датата на подаване на офертата, с посочване на стойностите, датите и получателите, заедно с доказателства за извършената доставка.
Участникът представя списъкът съгласно чл. 64, ал. 1, т. 2 от ЗОП, заедно с доказателства за извършените доставки.”;
	- В Раздел III „Представяне на документите за участие в процедурата”, „Съдържание на документите за участие„ т. 7.4 от документацията е посочено, че офертата включва, техническо предложение съдържащо: „...Каталог (с приложени снимки и технически характеристики) на предлаганите материали и консумативи;....” участникът „ЗАЛИВИ” ООД е представил Фирмен каталог за канцеларски материали, компютърни консумативи, офис обзавеждане със снимки, технически характеристики и цени на предлаганите материали и консумативи. 
Предвид горното от представения каталог са видни единичните цени на предлаганите от участника материали и консумативи, които цени са неразделна част от ценовото предложение, приложение № 8 от документацията и съответно подлежат на калкулация при определяне на общата цена за изпълнение предмета на поръчката. В тази връзка с незаличаването на единичните цени от каталога, участникът дава индиректно информация за единичните цени включени в ценовото му предложение.

	С оглед гореизложеното и на основание чл. 107, т.1 и т. 5 от ЗОП комисията недопуска участника „ЗАЛИВИ” ООД със седалище и адрес: гр. Бургас, ул. „Сан Стефано” № 60А до по-нататъшно участие в процедурата, комисията не отвори плика с ценовото предложение на недопуснатия участника.

Комисията пристъпи към отваряне на плика с ценовото предложение на участника „ПАНДА ЕКСПЕРТ” ООД и обяви представеното, както следва:

Участникът е подал оферта и за двете обособени позиции. Ценовото предложение за обособена позиция № 1 /сбор от единичните цени на посочените в техническата спецификация артикули/ за срока на договора е в размер на: 

134,51 /сто тридесет и четири лв. и петдесет и една ст./ лв. без ДДС.

	Ценовото предложение за обособена позиция № 1 /сбор от единичните цени на посочените в техническата спецификация артикули/ за срока на договора е в размер на:

	60,88 /шестдесет лв. и осемдесет и осем ст./ лв. без ДДС.

Обща цена за изпълнение на поръчката Обособена позиция № 1 и Обособена позиция № 1   -  195,39 /сто деветдесет и пет лв. и тридесет и девет ст. / лв. без ДДС.

Всички членове на комисията подписаха ценовото предложение на участника.
На основание чл. 70, ал. 2, т. 1 от ЗОП, след разглеждане и оценяване на офертите на допуснатите участници, съгласно посочения в документацията критерии „Най - ниска цена”, комисията направи следното

К Л А С И Р А Н Е:

Първо място - „ПАНДА ЕКСПЕРТ” ООД, със седалище и адрес на управление: „ПАНДА ЕКСПЕРТ” ООД – гр. Варна, ул. „Русе” № 33, ЕИК: 131298528, представлявано от  Марио Чавдаров Димитров,  в качеството му на управител - предлагана цена за изпълнение на поръчката сбор от  Обособена позиция № 1 и Обособена позиция № 1   -  195,39 /сто деветдесет и пет лв. и тридесет и девет ст. / лв. без ДДС., която цена не надвишава финансовия ресурс определен от възложителя.
Всички членове на комисията подписаха ценовото предложение на участника.

Второ място – няма класиран участник

Настоящият протокол се състави и подписа  на основание чл. 103, ал. 3 от ЗОП, във връзка с чл. 54, ал. 1-8 от ППЗОП.
На основание чл. 24, ал. 1, т. 5 от ППЗОП настоящият протокол да се публикува в профила на купувача.
Всички решения в настоящия протокол са взети единодушно от всички членове на комисията без забележки и изразено особено мнение.

Комисията приключи своята работа в 14:15 часа на 01.07.2020 г.

Настоящият протокол се състави на 06.07.2020 г.

